ባንኩ ከግማሽ ቢሊዮን ብር ባላይ የሚያወጣ የቦንድ ሽያጭ አካሄደ
 የኢትዮጵያ ልማት ባንክ በተያዘው የበጀት ዓመት የመጀመሪያ ስድስት ወራት ከግማሽ ቢሊየን ብር በላይ የሚያወጣ የቦንድ ሽያጭ ማከናወኑን አስታወቀ ።የባንኩ የማስተዋወቅና ግንኙነት የሥራ ሂደት ሥራ አስኪያጅ አቶ ብርሃኑ ታዩ ለዋልታ እንደገለጹት ባንኩ በግማሽ ዓመቱ 5መቶ 41 ነጥብ 75 ሚሊዮን ብር የከቦንድ ሽያጭ አከናውኗል።እንደ ሥራ አስኪያጁ ገለጻ ባለፉት ስድስት ወራት የተሸጠው ከቦንድ የህብረተሰቡን የቁጠባ ባህል ከማሳደጉም በላይ የህዳሴውን ግድብ የግንባታ ሂደት ከማገዝ አኳያ የራሱ የሆነ አስተዋጾ ይኖረዋል።በተመሳሳይም ባንኩ በተያዘው የበጀት ዓመት የመጀመሪያ ስድስት ወራት 5 ነጥብ3 ቢሊዮን ብር ብድር ለመሥጠት አቅዶ 3 ነጥብ 8 ቢሊዮን ብር ማሰራጨቱን አቶ ብርሃኑ ገልጸዋል። ከከተበዳሪዎችም 1 ነጥብ38 ቢሊዮን ብር  መሰብሰቡን አክለው ተናግረዋል። ባንኩ ባለፉት ስድስት ወራት የብድር ድጋፍ ያደረገላቸው የተለያዩ ፕሮጀክቶች ለ56ሺ 624 ዜጎች የሥራ ዕድል ይፈጥራሉ ተብሎ እንደሚጠበቅ አቶ ብርሃኑ አስረድተዋል።ከተመሠረተ 105 ዓመት ያህል ያስቆጠረው የኢትዮጵያ ልማተ ባንክ በሃገሪቱ በአጠቃላይ 12 ቅርጫፎችና 20 ንዑሳን ቅርንጫፎች እንዳሉት አቶ ብርሃኑ መናገራቸውን ዋልታ ኢንፎርሜሽን ማዕከል ዘግቧል ።